## Els hotels de la Comunitat Valenciana registren un rècord en octubre amb 2,7 milions de pernoctacions, un 4 % més que en 2024

*** La consellera Marián Cano destaca el dinamisme del turisme estranger, que “continua exercint un paper clau en l’impuls de la nostra activitat turística”
* L’acumulat gener-octubre frega els 28 milions de pernoctacions i consolida el millor registre històric per a estes dates**

Els establiments hotelers de la Comunitat Valenciana van comptabilitzar en octubre 2.799.094 pernoctacions, un increment del 4 % respecte al mateix mes de 2024, segons les dades difoses per l’Institut Nacional d’Estadística (INE).

En total, els hotels van rebre, en octubre, 883.558 viatgers, la qual cosa suposa un creixement del 5,2 % interanual. D’ells, 431.938 eren residents a Espanya i 451.620 procedien de l’estranger.

En el repartiment de pernoctacions, el turisme internacional torna a situar-se com a majoritari, amb 1.669.163 nits, enfront de les 1.129.931 pernoctacions dels viatgers nacionals.

La consellera d’Innovació, Indústria, Comerç i Turisme, Marián Cano, ha subratllat que estos resultats “confirmen la tendència positiva del sector hoteler en la Comunitat Valenciana, que manté un ritme sòlid tant en volum de viatgers com en pernoctacions d’hotel”.

Cano ha destacat el paper del turisme internacional. Així, ha assenyalat que “el visitant estranger continua exercint un paper clau en la dinamització de la nostra activitat turística i consolida la Comunitat Valenciana com una destinació competitiva i altament valorada a escala global”.

**Acumulat gener-octubre**

Durant els deu primers mesos de l’any, els hotels de la Comunitat Valenciana han registrat 27.947.971 pernoctacions, la qual cosa suposa un creixement de l’1,3 % respecte al mateix període de 2024. Este volum situa el sector en xifres històriques per a estes dates.

El nombre total de viatgers allotjats entre gener i octubre ascendix a 8.750.169, un 1,8 % més que en el mateix interval de l’any anterior, amb la qual cosa es confirma l’evolució sostinguda de la demanda turística.

La consellera Marián Cano ha valorat estos resultats assegurant que “l’acumulat ens confirma que el sector manté una trajectòria ascendent i de gran solidesa. Estar a punt d’arribar als 28 milions de pernoctacions, el registre més alt de tota la sèrie històrica per a este període, demostra que la Comunitat Valenciana continua afermant-se com una destinació de referència per als qui ens visiten”.

Fecha: 21/11/2025